## Uredba o unutarnjem ustrojstvu službe vanjskih poslova

### NN 70/2001 (3.8.2001.), Uredba o unutarnjem ustrojstvu službe vanjskih poslova

# VLADA REPUBLIKE HRVATSKE

if !supportEmptyParas endif

1187

Na temelju članka 65. Zakona o vanjskim
poslovima (»Narodne novine«, broj 48/96), članka 60. stavaka 1. i 2. Zakona o
sustavu državne uprave (»Narodne novine«, br. 75/93, 48/99, 15/2000, 127/2000 i
59/2001) i članka 34. stavka 1. Uredbe o načelima za unutarnje ustrojstvo
tijela državne uprave (»Narodne novine«, broj 43/2001), Vlada Republike
Hrvatske je na sjednici održanoj 26. srpnja 2001. godine donijela

## UREDBU

### o unutarnjem ustrojstvu SLUŽBE vanjskih poslova

I.
OPĆE ODREDBE

Članak 1.

Uredbom o unutarnjem ustrojstvu službe
vanjskih poslova (u daljnjem tekstu: Uredba) uređuje se: ustroj službe vanjskih
poslova, kategorizacija diplomatskih misija i konzularnih ureda, prijam u
službu vanjskih poslova bez natječaja, imenovanje državnih službenika na
posebne položaje, ustroj Diplomatske akademije i Diplomatskog protokola, te
upravljanje službom vanjskih poslova.

Unutarnji ustroj, nazivi unutarnjih
ustrojstvenih jedinica, zadaće nositelja posebnih položaja, okvirni broj
potrebnih državnih službenika i namještenika i druga pitanja od osobitog
značaja za rad, uređuju se na način na koji služba vanjskih poslova može ispunjavati
zadaće iz domene vanjske politike koje su joj stavljene u nadležnost.

II. USTROJ SLUŽBE VANJSKIH POSLOVA

Članak 2.

Unutarnjim ustrojstvom službe vanjskih
poslova uređuje se: broj i nazivi uprava, zavoda, odjela koji djeluju kao
unutarnje ustrojstvene jedinice u sastavu Ministarstva vanjskih poslova (u
daljnjem tekstu: Ministarstvo), okvirni broj državnih službenika i namještenika
te pitanja koja nisu regulirana posebnim propisima.

Članak
3.

Radi
ostvarivanja utvrđenog djelokruga rada u Ministarstvu, ustrojene su sljedeće
ustrojstvene jedinice:

Kabinet
ministra;

Tajništvo;

I.
Uprava - I. Bilaterala za europske zemlje i Sjevernu Ameriku;

II.
Uprava - II. Bilaterala za izvaneuropske zemlje;

III.
Uprava - Politička i gospodarska multilaterala;

IV.
Uprava - Uprava za političku analizu, informiranje i kulturu;

V.
Uprava - Uprava za konzularne poslove, međunarod­no­pravne poslove, hrvatske
manjine, iseljeništvo i useljeništvo;

VII.
Uprava - Sigurnost i komunikacijski sustavi;

Diplomatska
akademija;

Diplomatski
protokol.

Članak
4.

U
Ministarstvu se ustrojavaju posebni položaji:

1.
Glasnogovornik;

2.
Glavni pravni savjetnik;

3.
Savjetnik ministra.

Nositelje
posebnih položaja imenuje ministar vanjskih poslova (u daljnjem tekstu:
Ministar).

III.
DJELOKRUG UNUTARNJIH USTROJSTVENIH JEDINICA

1. KABINET MINISTRA

Članak 5.

Kabinet ministra je posebna unutarnja
ustrojstvena jedinica koja za ministra i njegova zamjenika obavlja poslove u
svezi predstavki i pritužbi građana, organizacijske, stručne i administrativne
poslove za potrebe ministra, obavlja poslove u svezi odnosa s javnošću,
protokolarne poslove, kontaktira sa odgovarajućim institucijama, kontaktira i
surađuje sa stranim diplomatskim misijama u zemlji, obavlja poslove u svezi
odnosa sa sredstvima javnog priopćavanja, obavlja poslove prevođenja svih vrsta
tekstova s hrvatskog na strane jezike i obratno, za potrebe Ministarstva, kao i
lektoriranje tekstova sastavljenih u Ministarstvu na stranim jezicima te ostale
složene i stručne poslove po nalogu ministra, odnosno zamjenika ministra.

U
Kabinetu ministra ustrojavaju se sljedeći odsjeci:

1.
Odsjek za organizaciju rada Kabineta, koordinaciju s diplomatskim misijama,
prevođenje i odnose s medijima;

2.
Odsjek za koordinaciju rada s tijelima državne uprave;

3.
Odsjek za unutarnji nadzor službe vanjskih poslova.

1. Odsjek za organizaciju rada Kabineta,
koordinaciju s diplomatskim misijama, prevođenje i odnose s medijima

Članak
6.

Odsjek
za organizaciju rada Kabineta, koordinaciju s diplomatskim misijama, prevođenje
i odnose s medijima obavlja organizacijske, stručne i administrativne poslove
za potrebe ministra; brine o urednom i pravovremenom informiranju ministra;
obrađuje i prezentira sva važna izvješća i dokumentaciju za potrebe ministra;
brine o pošti; obavlja poslove suradnje i redovite koordinacije s diplomatskom
mrežom; organizira ministrova putovanja i brine o organizaciji dolaska stranih
dužnosnika u dijelu koji se odnosi na ministra; vodi dnevne, mjesečne i
godišnje rasporede rada ministra; obavlja druge složene poslove po nalogu
ministra, priprema materijale za nastup ministra, odnosno zamjenika ministra u
javnosti i medijima; priprema i organizira briefinge, press konferencije i
ostale javne nastupe dužnosnika Ministarstva; vodi korespondenciju i svu
tehničku pripremu oko pozivanja novinara, te akreditacije stranih novinara u
Republici Hrvatskoj, obavlja poslove prevođenja svih vrsta tekstova s hrvatskog
na strane jezike i obratno, za potrebe Ministarstva, kao i lektoriranje
tekstova sastavljenih u Ministarstvu na stranim jezicima.

2. Odsjek za
koordinaciju rada s tijelima državne uprave

Članak
7.

Odsjek
za koordinaciju rada s tijelima državne uprave obavlja poslove koordiniranja
rada u Ministarstvu, Ministarstva i Ureda Predsjednika, Vlade Republike
Hrvatske i radnih tijela Vlade Republike Hrvatske, te Hrvatskoga sabora i
drugih ministarstava za potrebe ministra, odnosno zamjenika ministra te obavlja
organizacijske i stručno-administrativne poslove za potrebe zamjenika ministra;
brine o urednom i pravovremenom informiranju zamjenika ministra; obrađuje i
prezentira sva važna izvješća i dokumentaciju za potrebe zamjenika ministra,
brine o pošti; organizira putovanja zamjenika ministra i brine o organizaciji
dolaska stranih dužnosnika u dijelu koji se odnosi na zamjenika ministra; vodi
dnevne, mjesečne i godišnje planove rada zamjenika ministra, te obavlja i druge
poslove po nalogu zamjenika ministra.

3.
Odsjek za unutarnji nadzor službe vanjskih poslova

Članak 8.

Odsjek za unutarnji nadzor službe vanjskih
poslova obavlja poslove nadzora i kontrole, zakonitosti rada i postupanja u
obav­ljanju konzularnih poslova, pravnih, kadrovskih,
financijsko-računovodstvenih, poslova sigurnosti i zaštite, financijskog
poslovanja službe vanjskih poslova, poslove kontrole financijske dokumentacije,
te poslove nadzora financijskog poslovanja diplomat­skih misija i konzularnih
ureda uključujući i nadzor nad naplatom konzularnih pristojbi, poslove kontrole
računa dobavljača po potpisanim ugovorima i izvršenim narudžbama, te obavlja i
druge poslove iz svog djelokruga.

2. TAJNIŠTVO MINISTARSTVA

Članak
9.

Tajništvo
ministarstva neposredno organizira i koordinira radom ustrojstvenih jedinica
službe vanjskih poslova u poslovima podrške izvornim funkcijama službe vanjskih
poslova, prati i proučava hrvatsko zakonodavstvo, izrađuje normativne akte iz
nadležnosti službe vanjskih poslova, obavlja kadrovske poslove, prati
profesionalni razvoj, osposobljavanje i usavršavanje državnih službenika i
namještenika u tijeku službe, nadzire rad državnih službenika i namještenika,
vodi brigu o razvoju ustroja diplomatskih misija i konzularnih ureda, brine o
urednom i pravilnom korištenju materijalno-financijskih sredstava i imovine,
odlučuje o sklapanju i izvršavanju ugovora iz svoje nadležnosti te obavlja druge
poslove iz svog djelokruga.

Ustrojstvene
jedinice Tajništva ministarstva su:

1.
Odjel za pravne poslove;

2.
Odjel za kadrovske poslove;

3.
Odjel za organizaciju i opće poslove;

4.
Odjel za računovodstvo i financijsko planiranje;

5.
Odjel za informacijske sustave.

1. Odjel za pravne poslove

Članak
10.

Odjel
za pravne poslove sudjeluje u izradi prijedloga i usklađuje izradu zakona i
drugih propisa iz djelokruga službe vanjskih poslova, izrađuje pravilnike,
naputke, naredbe radi provođenja zakona, daje očitovanje na prijedloge ugovora
iz nadležnosti Tajništva, daje stručna mišljenja i objašnjenja u vezi s
primjenom i provedbom zakona i podzakonskih akata, ostvaruje suradnju s drugim
tijelima državne uprave u pitanjima iz svog djelokruga, obavlja poslove primitka
i otpreme pošte, evidentiranja pismena te poslove pismohrane za službu vanjskih
poslova, vodi postupke za dobivanje suglasnosti stranim veleposlanicima,
generalnim konzulima, počasnim konzulima i vojnim izaslanicima, vodi evidenciju
uspostave diplomatskih odnosa Republike Hrvatske i drugih zemalja, vodi
evidenciju stranih veleposlanika, generalnih konzula, počasnih konzula i vojnih
izaslanika akreditiranih u Republici Hrvatskoj, vodi registar davanja
suglasnosti stranim udrugama te evidenciju pečata, žigova i štambilja sukladno
Uredbi o uredskom poslovanju te obavlja i druge poslove iz svog djelokruga.

Za
obavljanje poslova i zadaća iz ovoga članka, u Odjelu za pravne poslove
ustrojavaju se sljedeći odsjeci:

1.  Odsjek za unutarnje pravo i pravnu regulativu;

2.  Odsjek za pisarnicu i arhiv.

1.1. Odsjek za unutarnje pravo i pravnu
regulativu

Članak
11**.**

Odsjek za unutarnje pravo i pravnu
regulativu obavlja poslove u svezi donošenja rješenja u najsloženijim upravnim
predmetima, te praćenja stanja u određenim pravnim područjima osobito u pogledu
izvršavanja zakona i drugih propisa, ostvaruje suradnju s drugim tijelima
državne uprave u pitanjima iz svog djelokruga, vodi postupak za dobivanje
suglasnosti stranim veleposlanicima, generalnim konzulima, počasnim konzulima i
vojnim izaslanicima, vodi postupak imenovanja i opoziva počasnih konzula
Republike Hrvatske u inozemstvu, vodi registar davanja suglasnosti stranim
udrugama, te evidenciju pečata, žigova i štambilja sukladno Uredbi o uredskom
poslovanju, sudjeluje u izradi prijedloga zakona i drugih propisa iz djelokruga
službe vanjskih poslova, izrađuje pravilnike, naputke i naredbe radi provođenja
zakona, daje očitovanja na prijedloge zakonskih odnosno podzakonskih prijedloga
drugih upravnih tijela, daje stručna mišljenja i objaš­njenja u vezi s
primjenom i provedbom zakona i podzakonskih akata, daje očitovanja na ugovore
iz nadležnosti Tajništva, obavlja i druge poslove iz svoje nadležnosti.

1.2.
Odsjek za pisarnicu i arhiv

Članak 12.

Odsjek poslova pisarnice i arhiva obavlja
poslove primitka i otpreme pošte, evidentiranja i urudžbiranja pismena,
primitak diplomatske pošte, te poslovi u vezi otpreme diplomatske pošte putem
teklića, putem pilota, te DHL-om, poslove pismohrane za službu vanjskih
poslova, te obavlja i druge poslove iz svoje nadležnosti.

2.
Odjel za kadrovske poslove

Članak
13.

Odjel
za kadrovske poslove prati i provodi kadrovsku politiku službe vanjskih
poslova, obavlja poslove u svezi sa zapoš­ljavanjem državnih službenika i
namještenika u službi vanjskih poslova, provodi postupak imenovanja i
razrješenja dužnosnika te postavljenja i opoziva šefova diplomatskih misija i
konzularnih ureda Republike Hrvatske, provodi postupak osnivanja i zatvaranja
diplomatskih misija i konzularnih ureda Republike Hrvatske u inozemstvu,
planira potrebe za djelatnicima, provodi natječaj za prijam u službu vanjskih
poslova te interni natječaj za popunu slobodnih diplomatskih i
administrativno-tehničkih mjesta u diplomatskim misijama i konzularnim uredima,
provodi selekcijski postupak i sudjeluje u izboru kandidata, sudjeluje u
postupku priprema šefova diplomatskih misija, profesionalnih i ugovornih
diplomata, administrativno-tehničkog osoblja u postupku priprema za raspored u
diplomatske misije i konzularne urede, obavlja raspored djelatnika na radna
mjesta unutar Ministarstva te u diplomatske misije i konzularne urede, obavlja
poslove u svezi svih radnopravnih pitanja djelatnika, vodi osobni očevidnik i
evidencije, prati profesionalni razvoj djelatnika, njihov rad i napredovanje u
službi te predlaže daljnje usavršavanje temeljem iskazanih i planiranih potreba
službe vanjskih poslova, prikuplja i sistematizira zahtjeve djelatnika
Ministarstva i drugih zainteresiranih građana za rad u međunarodnim
organizacijama i terenskim misijama, prati iskazana slobodna mjesta te
prosljeđuje zahtjeve uz suglasnost Ministarstva, vrši analizu poslova i
zadataka iz djelokruga rada Odjela, te obavlja i druge poslove iz svog
djelokruga.

3. Odjel za organizaciju i opće poslove

Članak
14.

Odjel
za organizaciju i opće poslove vodi poslove standardizacije pokretne i
nepokretne imovine i opremljenosti Ministarstva i diplomatskih misija i
konzularnih ureda, poslove racionalizacije korištenja financijsko materijalne
imovine službe vanjskih poslova, poslove planiranja i projekcije godišnjih
projekata, poslove godišnjih natječaja i natječaja po pozivu, knjigu ugovora i
dr., rješava po zahtjevima diplomatskih misija i konzularnih ureda i drugih
ustrojstvenih jedinica Ministarstva, te priprema podloge za donošenje odluka
tajnika Ministarstva, obavlja stručne poslove pri kupnji novih objekata i
rekonstrukciji postojećih, poslove opremanja diplomatskih misija i konzularnih
ureda, rezidencija, te prostora samog Ministarstva, poslove investicijskog
održavanja diplomatskih misija i konzularnih ureda, te objekte Ministarstva u
Zagrebu, obavlja poslove redovite nabave i po godišnjim projektima, vodi razne
evidencije, te poslove materijalne likvidacije ra­čuna, poslove središnjeg
skladišta, poslove privremenog skla­dištenja, te pripreme pošiljaka prilikom
otpreme za diplomatska predstavništva (avio i brodski cargo), kao i poslove
organizacije prijevoza, organizira i vodi preseljenja djelatnika pri odlasku na
rad ili povratku s rada iz diplomatskih misija i konzularnih ureda, vrši
poslove organiziranja putovanja, usluge tekućeg održavanja prostora, usluge
čišćenja, usluge domara, vozača, dežurstva, te interne ugostiteljske usluge, te
obavlja i druge poslove iz svog djelokruga.

Za obavljanje poslova i zadaća iz ovoga članka,
u Odjelu za organizaciju i opće poslove ustrojavaju se sljedeći odsjeci:

1. Odsjek za podršku službi vanjskih
poslova;

2. Odsjek za investicije;

3. Odsjek za nabavu;

4. Odsjek za interne usluge.

3.1.
Odsjek za podršku službi vanjskih poslova

Članak 15.

Odsjek za podršku službi vanjskih poslovaobavlja poslove standardizacije pokretne i nepokretne imovine i
opremljenosti Ministarstva i diplomatskih misija i konzularnih ureda, poslove
racionalizacije korištenja financijsko materijalne imovine službe vanjskih
poslova, poslove planiranja i projekcije godišnjih pro­jekata, poslove
godišnjih natječaja i natječaja po pozivu, knjigu ugovora, rješava po
zahtjevima diplomatskih misija i konzularnih ureda i drugih ustrojstvenih
jedinica Ministarstva, priprema podloge za donošenje odluka tajnika
Ministarstva, te obavlja i druge poslove iz svog djelokruga.

3.2.
Odsjek za investicije

Članak 16.

Odsjek za investicije obavlja stručne
poslove pri kupnji i najmu novih objekata i rekonstrukciji postojećih, izrađuje
projektni program za adaptaciju objekata i pripadajuće idejno rješenje (veza na
mjere sigurnosti), obavlja poslove opremanja i uređenja diplomatskih misija i
konzularnih ureda i rezidencija, te samog Ministarstva, obavlja poslove
investicijskog održavanja poslovnih prostora, te obavlja i druge poslove iz
svog djelokruga.

3.3.
Odsjek za nabavu

Članak 17.

Odsjek za nabavuobavlja posloveredovite nabave robe i nabave po godišnjim projektima, vodi evidencije
materijala, te poslove materijalne likvidacije računa, vodi poslove centralnog
skladišta, poslove privremenog skladištenja, te pripreme pošiljaka prilikom
otpreme za diplomatske misije i konzularne urede (avio i brodski cargo), kao i
poslove organizacije prijevoza, organizira i vodi preseljenje djelatnika pri odlasku
na rad ili povratku s rada iz diplomatskih misija i konzularnih ureda, te
obavlja i druge poslove iz svog djelokruga.

3.4.
Odsjek za interne usluge

Članak 18.

Odsjek za interne uslugeobavlja
poslove organiziranja službenih putovanja, kao i poslove organizacije
prijevoza, organizira i vodi preseljenja djelatnika pri odlasku na rad ili
povratku s rada iz diplomatskih misija i konzularnih ureda, koordinira poslove
servisiranja fotokopirnih i drugih uredskih aparata i uređaja, usluge tekućeg
održavanja prostora, usluge čišćenja, usluge domara, vozača, dežurstva, te
interne ugostiteljske usluge, te obavlja i druge poslove iz svog djelokruga.

4.
Odjel za računovodstvo i financijsko planiranje

Članak 19.

Odjel za računovodstvo i financijsko
planiranje obavlja poslove u vezi s osiguranjem sredstava za rad službe
vanjskih poslova, vodi financijsko i računovodstveno poslovanje, izrađuje i
predlaže donošenje financijskih planova, nadzire namjensko trošenje sredstava,
obavlja poslove plana i analitike, pribavlja i izrađuje izvješća o financijskom
poslovanju, obavlja poslove računo­vodstva i knjigovodstva za službu vanjskih
poslova i druge poslove u svezi s financijskim i računovodstvenim poslovanjem
službe vanjskih poslova, te obavlja druge poslove iz svog djelokruga.

Za obavljanje poslova i zadaća iz ovoga
članka u Odjelu za računovodstvo i financijsko planiranje osnivaju se sljedeći
odsjeci:

1. Odsjek za financijsko poslovanje, plan
i analizu;

2. Odsjek za devizno poslovanje.

4.1.
Odsjek za financijsko poslovanje, plan i analizu

Članak 20.

Odsjek za financijsko poslovanje, plan i
analizu obavlja poslove financijskog i računovodstvenog poslovanja, pribavlja i
izrađuje izvješća o financijskom poslovanju, obavlja poslove računovodstva i
knjigovodstva za službu vanjskih poslova, obavlja poslove izrade godišnjeg,
kvartalnih i mjesečnih planova, proračuna tekućih i kapitalnih izdataka za
službu vanjskih poslova, izvješćuje o izvršenju Proračuna i poslovanju za
prethodnu godinu, prosljeđuje mjesečne zahtjeve Ministarstvu financija za plaće
djelatnika i tekuće izdatke, izvješćuje o doznačenim sredstvima iz Ministarstva
financija, te obavlja druge poslove iz svog djelokruga.

4.2.
Odsjek za devizno poslovanje

Članak 21.

Odsjek za devizno poslovanje izrađuje plan
troškova svih diplomatskih misija i konzularnih ureda po pozicijama, izvješćuje
o ostvarenim financijskim prihodima i rashodima, analizira ostvareni plan
poslovanja, vodi evidenciju i obračun plaća djelatnika diplomatskih misija i
konzularnih ureda, izvješćuje o troškovima ugovornih djelatnika, stanarina i
školarina u diplomatskim misijama i konzularnim uredima, te obavlja druge
poslove iz svog djelokruga.

5.
Odjel za informacijske sustave

Članak 22.

Odjel za informacijske sustave obavlja
poslove planiranja, projektiranja, razvoja i održavanja informacijskih sustava;
osigurava i daje informatičku podršku korisnicima informacijskih sustava,
izvornim i pratećim funkcijama Ministarstva; prati i analizira svjetske i
domaće standarde u području informacijskih tehnologija; predlaže i utvrđuje
norme za odabir, nabavu i korištenje osnovne i dopunske strojne, programske i
mrežne opreme za korisnički rad, u zemlji i inozemstvu i mjere za unapređenje
rada informacijskog sustava, osigurava informatičku podršku svim funkcijama
službe vanjskih poslova, priprema za rad, održava i administrira korisnička
računala; konfigurira korisnička računala za mrežni rad prema naputcima
nadležnih službi Ministarstva; predlaže i provodi umrežavanje korisničkih
računala u ustrojstvenim jedinicama Ministarstva i u diplomatskim misijama i
konzularnim uredima, te sudjeluje u njihovom povezivanju na lokalne mreže i
sustave Ministarstva, povezivanju na Internet, te povezivanju korisničkih
računala s diplomatskim misijma i konzularnim uredaima, a po potrebi i drugim
subjektima, prema sigurnosnim napucima. Osigurava informatičko osposobljavanje
službenika i namještenika u Ministarstvu i diplomatskim misijama i konzularnim
uredima mreži, pomaže i osigurava izradu složenih računalnih obrada; sudjeluje
u grafičkim obradama teksta, slike, te izradi grafičkih proizvoda, prati i
analizira informacijske tehnologije, te predlaže rješenja za njihovu primjenu u
Ministarstvu i diplomatskim misijama i konzularnim uredima, projektira,
koordinira i organizira izradu i primjenu vlastitih programskih i aplikativnih
rješenja te ih razvija i održava; integrira u dogovoru s nadležnim službama
Ministarstva, daje stručne analize i preporuke za uvođenje i primjenu
komercijalnih aplikativnih rješenja, prati poslovne procese kod korisnika;
sukladno potrebama i zahtjevima korisnika mijenja vlastita ili upućuje na
izmjene u komercijalnim programskim i aplikativnim rješenjima, pruža stalnu
stručnu pomoć korisnicima, organizira rješenja za unaprjeđenje njihova rada u
području svoje nadležnosti, obavlja i druge poslove iz svog djelokruga.

3. I. UPRAVA –
I. Bilaterala za europske zemlje i Sjevernu Ameriku

Članak
23.

Bilaterala
za europske zemlje i Sjevernu Ameriku osigurava provođenje utvrđene vanjske
politike Republike Hrvatske u odnosima s europskim i sjeverno američkim
državama, surađuje s drugim državnim tijelima i organizacijama u svezi s
međunarodnim političkim pitanjima, te prati, proučava, koordinira i unapređuje
gospodarske odnose Republike Hrvatske na bilateralnoj razini, usklađuje i prati
djelovanje savjetnika za gospodarstvo u diplomatskim misijama i konzularnim
uredima Republike Hrvatske u europskim i sjevernoameričkim državama.

Ustrojstvene
jedinice I. Uprave – I. Bilaterale za europske zemlje i Sjevernu Ameriku su:

1.
Odjel za Sjevernu i Zapadnu Europu;

2.
Odjel za Srednju, Istočnu i Jugoistočnu Europu;

3.
Odjel za susjedne zemlje i granična pitanja;

4.
Odjel za Sjevernu Ameriku;

5.
Odjel za gospodarsku bilateralu – europsku i sjever­noameričku.

1.
Odjel za Sjevernu i Zapadnu Europu

Članak
24.

Odjel
za Sjevernu i Zapadnu Europu prati, proučava i stručno obrađuje politička
zbivanja i problematiku bilateralnih odnosa Republike Hrvatske i pojedinih
zemalja Sjeverne i Zapadne Europe te surađuje s diplomatskim misijama i
konzularnim uredima Republike Hrvatske u tim zemljama, pokreće i koordinira
pregovore sa zemljama Sjeverne i Zapadne Europe s ciljem zaključi­vanja
međunarodnih sporazuma, teih usklađuje s ostalim tijelima državne
uprave, komunicira sa stranim diplomatskim misijama i konzularnim uredima u
Republici Hrvatskoj, obavlja druge poslove iz svog djelokruga.

2. Odjel za Srednju, Istočnu i Jugoistočnu
Europu

Članak
25.

Odjel
za Srednju, Istočnu i Jugoistočnu Europu prati, pro­učava i stručno obrađuje
politička zbivanja i problematiku bilateralnih odnosa Republike Hrvatske i
pojedinih zemalja Srednje, Istočne i Jugoistočne Europe, surađuje s
diplomatskim misijama i konzularnim uredima Republike Hrvatske u tim zemljama,
te sa stranim diplomatskim misijama i konzularnim uredima u Republici
Hrvatskoj, u svezi s razvojem političkih i ukupnih odnosa sa zemljama Srednje,
Istočne i Jugoistočne Europe, te obavlja i druge poslove iz svog djelokruga.

3. Odjel za susjedne zemlje i granična pitanja

Članak
26.

Odjel
za susjedne zemlje i granična pitanja prati, proučava i stručno obrađuje
politička zbivanja i problematiku bilateralnih odnosa Republike Hrvatske i
pojedinih susjednih zemalja te surađuje s diplomatskim misijama i konzularnim
uredima Republike Hrvatske u tim zemljama, neposredno surađuje i sa stranim
diplomatskim misijama i konzularnim uredima susjednih zemalja u Republici
Hrvatskoj, u svezi s razvojem političkih i ukupnih odnosa sa susjednim
zemljama, obavlja poslove i zadaće u svezi s granicama te koordinira aktivnosti
nadležnih resora u procesu rješavanja granične problematike sa susjednim
državama, prikuplja potrebnu dokumentaciju, analizira i priprema podloge
(pravne, političke, stručne i tehničke) te obavlja sve stručne poslove za
mješovite diplomatske komisije za granice, vodi i koordinira aktivnosti u svezi
s određivanjem, obilježavanjem, obnavljanjem i održavanjem državne granice,
vodi pregovore odnosno koordinira i sudjeluje u rješavanju otvorenih graničnih
pitanja, sudjeluje u rješavanju graničnih incidenata te koordinira i sudjeluje
u pregovorima o graničnom režimu, graničnim prijelazima i drugim pitanjima u
svezi s državnom granicom, vodi i koordinira aktivnosti u svezi s pregovorima o
pograničnom prometu i suradnji, sudjeluje u aktivnostima kojima međunarodne
organizacije potiču, razvijaju i sufinanciraju projekte koji se odnose na
izgradnju i opremanje graničnih prijelaza te osuvremenjivanje i standardizaciju
rada graničnih službi, te obavlja druge poslove iz svoje nadležnosti.

Za
obavljanje poslova i zadaća u Odjelu za susjedne zemlje i granična pitanja
ustrojavaju se sljedeći odsjeci:

1.
Odsjek za susjedne zemlje;

2.
Odsjek za granična pitanja.

3.1.
Odsjek za susjedne zemlje

Članak 27.

Odjek za susjedne zemlje prati, proučava i
stručno obrađuje politička zbivanja i problematiku bilateralnih odnosa
Republike Hrvatske i pojedinih susjednih zemalja te surađuje s diplomatskim
misijama i konzularnim uredima Republike Hrvatske u tim zemljama, neposredno
surađuje i sa stranim diplomatskim misijama i konzularnim uredima susjednih zemalja
u Republici Hrvatskoj, u svezi s razvojem političkih i ukupnih odnosa sa
susjednim zemljama te obavlja i druge poslove iz svog djelokruga.

3.2.
Odsjek za granična pitanja

Članak 28.

Odsjek za granična pitanjaobavlja
poslove i zadaće u svezi s granicama te koordinira aktivnosti nadležnih resora
u procesu rješavanja granične problematike sa susjednim državama, prikuplja
potrebnu dokumentaciju, analizira i priprema podloge (pravne, političke,
stručne i tehničke) te obavlja sve stručne poslove za mješovite diplomatske
komisije za granice, vodi i koordinira aktivnosti u svezi s određivanjem,
obilježavanjem, obnavljanjem i održavanjem državne granice, vodi pregovore
odnosno koordinira i sudjeluje u rješavanju otvorenih graničnih pitanja,
sudjeluje u rješavanju graničnih incidenata te koordinira i sudjeluje u
pregovorima o graničnom režimu, graničnim prijelazima i drugim pitanjima u
svezi s državnom granicom, vodi i koordinira aktivnosti u svezi s pregovorima o
pograničnom prometu i suradnji, sudjeluje u aktivnostima kojima međunarodne
organizacije potiču, razvijaju i sufinanciraju projekte koji se odnose na
izgradnju i opremanje graničnih prijelaza te osuvremenjivanje i standardizaciju
rada graničnih službi, te obavlja druge poslove iz svoje nadležnosti.

4.
Odjel za Sjevernu Ameriku

Članak 29.

Odjel za Sjevernu Ameriku prati, proučava
i stručno obrađuje politička zbivanja i problematiku bilateralnih odnosa
Republike Hrvatske i pojedinih zemalja Sjeverne Amerike te surađuje s
diplomatskim misijama i konzularnim uredima Republike Hrvatske u tim zemljama,
te stranim diplomatskim misijama i konzularnim uredima tih zemalja u Republici
Hrvatskoj, sudjeluje u izradi nacrta i daje mišljenja o potrebi sklapanja
bilateralnih ugovora izmađu Republike Hrvatske i SAD, te Republike Hrvatske i
Kanade, te obavlja druge poslove iz svog djelokruga.

5. Odjel za gospodarsku bilateralu – europsku i
sjevernoameričku

Članak
30.

Odjel
za gospodarsku bilateralu – europsku i sjeverno­američku provodi gospodarski
dio vanjske politike Republike Hrvatske prema pojedinim europskim i
sjevernoameričkim zemljama; usklađuje i prati djelovanje savjetnika za
gospodarstvo u diplomatskim misijama i konzularnim uredima Republike Hrvatske u
tim zemljama; prati, proučava, koordinira i unapređuje gospodarske odnose
Republike Hrvatske na bilateralnoj razini; promiče gospodarske interese
Republike Hrvatske i projekte od nacionalnog značaja; sudjeluje zajedno s
nadležnim ministarstvima u pregovorima o dvostranim ugovorima o gospodarskoj
suradnji, slobodnoj trgovini, imovinsko pravnim odnosima, socijalnom osiguranju
itd., sudjeluje u radu mješovitih odbora za gospodarsku suradnju te koordinira
bilateralnu tehničku pomoć gospodarstvu Republike Hrvatske.

4. II. UPRAVA –
II. Bilaterala za izvaneuropske zemlje

Članak
31.

II.
Politička bilaterala osigurava provođenje utvrđene vanjske politike Republike
Hrvatske u odnosima s izvaneuropskim državama, surađuje s drugim državnim
tijelima i organizacijama u svezi s međunarodnim političkim pitanjima, prati,
proučava, koordinira i unapređuje gospodarske odnose Republike Hrvatske na
bilateralnoj razini, usklađuje i prati djelovanje savjetnika za gospodarstvo u
diplomatskim misijama i konzularnim uredima Republike Hrvatske u izvaneuropskim
zemljama.

Ustrojstvene
jedinice II. Uprave – II. Bilaterale za izvaneuropske zemlje su:

1.
Odjel za Srednju, Južnu Ameriku i Australiju;

2.
Odjel za Aziju i Afriku;

3.
Odjel za gospodarsku bilateralu – izvaneuropsku.

1. Odjel za Srednju, Južnu Ameriku i Australiju

Članak
32.

Odjel
za Srednju, Južnu Ameriku i Australiju prati, proučava i stručno obrađuje
politička zbivanja i problematiku bilateralnih odnosa Republike Hrvatske i
pojedinih zemalja Srednje, Južne Amerike i Australije te surađuje s
diplomatskim misijama i konzularnim uredima Republike Hrvatske u tim zemljama,
prati unutarnje političko stanje svake pojedine države, procjenjuje moguće
posljedice političkih promjena na bilateralne odnose, daje miš­ljenja o
političkoj važnosti uspostave diplomatskih odnosa, političkoj oportunosti
otvaranja diplomatskih misija i konzularnih ureda Republike Hrvatske, inicira
praćenje i koordiniranje zaključivanja bilateralnih ugovora iz različitih
područja djelovanja, prati i druge aktivnosti na bilateralnom i multilateralnom
planu, surađuje s diplomatskim misijama i konzularnim uredima Republike
Hrvatske u tim zemljama, neposredno surađuje sa stranim diplomatskim misijama i
konzularnim uredima zemalja Srednje, Južne Amerike i Australije u Republici
Hrvatskoj, obavlja i druge poslove iz svog djelokruga.

2. Odjel za Aziju i Afriku

Članak
33.

Odjel
za Aziju i Afriku prati, proučava i stručno obrađuje politička zbivanja i
problematiku bilateralnih odnosa Republike Hrvatske i pojedinih zemalja Azije i
Afrike, prati unutarnje političko stanje svake pojedine države, procjenjuje
moguće posljedice političkih promjena na bilateralne odnose, daje mišljenja o
političkoj važnosti uspostave diplomatskih odnosa, političkoj oportunosti
otvaranja diplomatskih misija i konzularnih ureda, inicira praćenje i
koordiniranje zaključivanja bilateralnih ugovora s različitih područja
djelovanja, prati i druge aktivnosti na bilateralnom i multilateralnom planu,
surađuje s diplomatskim misijama i konzularnim uredima Republike Hrvatske u tim
zemljama, neposredno surađuje i sa stranim diplomatskim misijama i konzularnim
uredima zemalja Azije i Afrike u Republici Hrvatskoj, obavlja i druge poslove
iz svog djelokruga.

3.
Odjel za gospodarsku bilateralu – izvaneuropsku

Članak 34.

Odjel za gospodarsku bilateralu –
izvaneuropsku provodi gospodarski dio vanjske politike Republike Hrvatske prema
pojedinim izvaneuropskim zemljama; usklađuje i prati djelovanje savjetnika za
gospodarstvo u diplomatskim misijama i konzularnim uredima Republike Hrvatske u
tim zemljama; prati, proučava, koordinira i unapređuje gospodarske odnose
Republike Hrvatske na bilateralnoj razini; promiče gospodarske interese
Republike Hrvatske i projekte od nacionalnog značaja; sudjeluje zajedno s
nadležnim ministarstvima u pregovorima o dvostranim ugovorima o gospodarskoj
suradnji, slobodnoj trgovini, imovinsko pravnim odnosima, socijalnom osiguranju
itd.; sudjeluje u radu mješovitih odbora za gospodarsku suradnju te koordinira
bilateralnu tehničku pomoć gospodarstvu Republike Hrvatske.

5. III. UPRAVA –
PolitiČka i gospodarska multilaterala

Članak
35.

Politička
i gospodarska multilaterala osigurava provođenje utvrđene vanjske politike
Republike Hrvatske u odnosima s europskim organizacijama i udruženjima,
organizacijom Ujedinjenih naroda i ostalim tijelima za regionalnu europsku sigurnost
i suradnju. Surađuje s međunarodnim vladinim i nevladinim udrugama, drugim
državnim tijelima i organizacijama u svezi s određenim međunarodnim političkim
pitanjima, stalnim misijama Republike Hrvatske pri Ujedinjenim narodima i
ostalim međunarodnim organizacijama i udruženjima, prati, proučava, koordinira
i promiče gospodarske interese Republike Hrvatske u međunarodnim organizacijama
i integracijama, prati tijekove i kretanja, te dostignuća u svezi s pravima
čovjeka i koordinira, prati i analizira djelatnost Pakta o stabilnosti.

Ustrojstvene
jedinice III. Uprave – Političke i gospodarske multilaterale su:

1.
Odjel za Ujedinjene narode i ljudska prava;

2.
Odjel za europske integracije;

3.
Odjel za međunarodnu sigurnost;

4.
Odjel za gospodarske organizacije i integracije.

1. Odjel za Ujedinjene narode i ljudska prava

Članak
36.

Odjel
za Ujedinjene narode i ljudska prava prati politička pitanja Ujedinjenih
naroda, djelovanja Vijeća sigurnosti, te mirovne operacije. Priprema i
koordinira nastup Republike Hrvatske na Općoj skupštini Ujedinjenih naroda,
prati sva politička pitanja na dnevnom redu Vijeća sigurnosti i Opće skupštine,
prati rad ostalih tijela Ujedinjenih naroda, surađuje s Uredom Ujedinjenih
naroda u Zagrebu. Koordinira i priprema djelovanja Republike Hrvatske u
ECOSOC-u; međuresorski surađuje po pitanjima ECOSOC-a, prati rad funkcionalne
komisije ECOSOC-a. Prati rad specijaliziranih agencija Ujedinjenih naroda i
koordinira s nadležnim resorima; prati rad izvaneuropskih regionalnih
organizacija i kandidaturu i razmjenu podrški, prati problematiku ljudskih
prava u okviru Ujedinjenih naroda i surađuje s Ujedinjenim narodima na tom
području, koordinira i izrađuje izvješća prema međunarodnim instrumentima na
području ljudskih prava, provodi projekte tehničke suradnje između Vlade
Republike Hrvatske i UNHCR, surađuje sa specijalnim izvjestiteljem Komisije za
ljudska prava, surađuje s Uredom visokog povjerenika za ljudska prava u
Zagrebu; prati problematiku ljudskih prava u okviru Vijeća Europe i surađuje s
Vijećem Europe na tom području, surađuje s nevladinim organizacijama, prati
međunarodno humanitarno pravo, pitanja zatočenih i nestalih osoba, koordinira i
prati Radni stol o demokratizaciji i ljudskim pravima, te obavlja i druge
poslove iz svog djelokruga.

Za
obavljanje poslova i zadaća u Odjelu za Ujedinjenie narode i ljudska prava
ustrojavaju se sljedeći odsjeci:

1.
Odsjek za Ujedinjene narode;

2.
Odsjek za ljudska prava.

1.1. Odsjek za Ujedinjene narode

Članak
37.

Odsjek
za Ujedinjene narode prati aktivnosti Organizacije Ujedinjenih naroda,
specijaliziranih agencija i organizacija Ujedinjenih naroda, te ostalih
međunarodnih organizacija, analizira podatke, informacije i saznanja iz
diplomatskih i drugih izvora o njima, priprema prijedloge i sudjeluje u procesu
oblikovanja odluka o stajalištima Republike Hrvatske u sustavu Ujedinjenih
naroda i pratećih organizacija. Surađuje s drugim organizacijskim jedinicama
Ministarstva, tijelima državne uprave Republike Hrvatske, organizacijama,
udrugama i drugim subjektima u cilju usklađivanja, poticanja i praćenja rada
aktivnosti na provedbi vanjske politike u područjima koja su u nadležnosti
Ujedinjenih naroda i organizacija u njegovu sustavu; u suradnji s drugim
odjelima unutar Uprave i stalnim misijama Republike Hrvatske pri Ujedinjenim
narodima te ostalim diplomatskim predstavništvima Republike Hrvatske, priprema
sudjelovanje Republike Hrvatske i sudjeluje u radu relevantnih tijela
Ujedinjenih naroda i međunarodnih organizacija. Vodi evidenciju kandidatura u raznim
međunarodnim tijelima, kao i evidenciju podmirivanja financijskih obveza
Republike Hrvatske prema međunarodnim organizacijama, te obavlja druge poslove
po potrebi.

1.2. Odsjek za ljudska prava

Članak
38.

Odsjek
za ljudska prava analizira podatke, informacije i saznanja diplomatskih i
drugih izvora te priprema prijedloge i sudjeluje u procesu oblikovanja odluka
na području zaštite i promicanja ljudskih prava, zajedno s drugim odjelima
unutar Uprave i s diplomatskim misijama i konzularnim uredima Republike
Hrvatske, te u suradnji s drugim tijelima državne uprave, organizacijama, i
drugim subjektima prati zakonodavstvo i daje mišljenje o sukladnosti s
međunarodnim instrumentima na području ljudskih prava, sudjeluje u radu
vladinih i drugih tijela na području ljudskih prava, surađuje s relevantnim
nevladinim udrugama, prati i proučava rad međunarodnih organizacija na polju
ljudskih prava, posebno u okviru Komisije za ljudska prava, prati provedbu
prihvaćenih standarda na polju ljudskih prava u okviru Ujedinjenih naroda,
Vijeća Europe i OESS, koordinira izradu nacionalnih izvješća prema konvencijama
Ujedinjenih naroda i pravnim instrumentima Vijeća Europe, sudjeluje na
međunarodnim sastancima, prati problematiku nestalih osoba i međunarodno
humanitarno pravo, te obavlja ostale poslove i zadatke po potrebi. Sudjeluje u
aktivnostima nacionalnih komisija, odbora i drugih tijela vezanih za to
područje, a za neke od njih djeluje i kao tajništvo (Nacionalni odbor za
međunarodno humanitarno pravo, Savjetodavni odbor Vlade za usklađivanje
hrvatskog zakonodavstva s Europskom konvencijom o ljudskim pravima, Nacionalni
odbor za obrazovanje o ljudskim pravima, Radna skupina za pripremu Svjetske
konferencije protiv rasizma, Međunarodna konferencija o ljudskim pravima u Dubrovniku
i dr.), prati razvitak i aktivnosti civilnog društva u Republici Hrvatskoj, te
obavlja i druge poslove iz svog djelokruga.

2. Odjel za europske integracije

Članak
39.

Odjel
za europske integracije prati političke odnose između Republike Hrvatske i Europske
unije, sudjeluje u pripremi sastanaka zajedničkih radnih tijela utvrđenih
Sporazumom o stabilizaciji i pridruživanju Republike Hrvatske i Europske unije,
prati rad i surađuje s Izaslanstvom Europske komisije u Republici Hrvatskoj,
prati bitne odrednice politike Europske unije i njezin razvoj te proces
proširenja; poduzima aktivnosti usmjerene na praćenje političkih odnosa
Republike Hrvatske s Vijećem Europe u kontekstu postupka monitoringa preuzetih
obaveza Republike Hrvatske; koordinira aktivnosti svih resora državne uprave s
Vijećem Europe, usklađuje programe suradnje Republike Hrvatske s Vijećem
Europe, sudjeluje u aktivnostima Vijeća Europe u Republici Hrvatskoj, usklađuje
programe suradnje stručnjaka Republike Hrvatske u Vijeću Europe; prati političke
situacije u regiji, te koordinira sudjelovanje Republike Hrvatske u okviru
europskih regionalnih inicijativa: SEI - Srednje-europska inicijativa,
SEECP-Proces suradnje u Jugoistočnoj Europi, Radna zajednica Alpe-Jadran, Radna
zajednica podunavskih regija, Jadranska inicijativa, Dunavska komisija, te
obavlja i druge poslove iz svog djelokruga.

 Za obavljanje poslova i zadaća u Odjelu za
europske integracije ustrojavaju se sljedeći odsjeci:

1.
Odsjek za Europsku uniju i Pakt o stabilnosti;

2.
Odsjek za Vijeće Europe i regionalne inicijative.

1.1. Odsjek za Europsku uniju i Pakt o
stabilnosti

Članak
40.

Odsjek
za Europsku uniju i Pakt o stabilnosti je zadužen za praćenje dominantno
političkih pitanja u odnosima Republike Hrvatske i Europske unije, te rada
institucija Europske unije: Europskog vijeća, Vijeća ministara, Europske
komisije, Europskog parlamenta, a u određenoj mjeri i Europskog suda,
Gospodarskog i socijalnog odbora, Odbora regija i Revizijskog suda; priprema i
koordinira sastanke u okviru političkog dijaloga Republike Hrvatske i Europske
unije; aktivnosti u okviru Procesa stabilizacije i pridruživanja te provedbe
Sporazuma o stabilizaciji i pridruživanju u dijelovima iz nadležnosti
Ministarstva; bilateralne sporazume o suradnji u okviru Procesa stabilizacije i
pridruživanja, analizira i prati proširenje Europske unije, reformu Europske
unije (međuvladine konferencije), zajedničku vanjsku, sigurnosnu i obrambenu
politiku, kao i suradnju u području pravosuđa i unutarnjih poslova, surađuje s
Izaslanstvom Europske komisije, veleposlanstvima članica Europske unije u
Republici Hrvatskoj i Promatračkom misijom Europske unije u Republici
Hrvatskoj. Koordinira aktivnosti Stalne misije Republike Hrvatske u Europskim
zajednicama i veleposlanstava Republike Hrvatske u zemljama članicama Europske
unije o relevantnim pitanjima Europske unije, surađuje s Ministarstvom za
europske integracije i drugim institucijama u provedbi programa suradnje s
Europskom unijom, pruža stručnu potporu Hrvatskom saboru u odnosima s Europskom
unijom, a posebice Odboru za vanjsku politiku, Odboru za europske integracije i
Pododboru za suradnju s Europskim parlamentom, surađuje sa znanstvenim i
stručnim institucijama, političkim strankama i nevladinim udrugama o pitanjima
Europske unije; u odgovarajućoj mjeri surađuje s medijima te u svezi s
izdavanjem publikacija i stručnih predavanja s Diplomatskom akademijom,
sudjeluje u koordinaciji posebnih aktivnosti Republike Hrvatske u okviru Pakta
o stabilnosti, usklađuje djelovanje u pogledu radnih stolova – o
demokratizaciji i ljudskim pravima, o gospodarskoj obnovi, razvitku i suradnji
i o sigurnosnim pitanjima, kao i Regionalnog stola; komunicira s Uredom
posebnog koordinatora za Pakt o stabilnosti, te obavlja ostale poslove po
potrebi, a u cilju približavanja europskim i euroatlantskim strukturama te
unapređenju regionalne suradnje; pruža stručnu potporu zastupnicima u Hrvatskom
saboru koji sudjeluju u parlamentarnoj dimenziji suradnje u okviru Pakta o
stabilnosti. Surađuje sa znanstvenim i stručnim institucijama, političkim
strankama i nevladinim udrugama o suradnji u okviru Pakta o stabilnosti, u
odgova­rajućoj mjeri surađuje s medijima te u svezi s izdavanjem publikacija i
stručnih predavanja s Diplomatskom akademijom, te obavlja i druge poslove iz
svog djelokruga.

1.2. Odsjek za Vijeće Europe i regionalne
inicijative

Članak
41.

Odsjek
za Vijeće Europe i regionalne inicijative je zadužen za praćenje i koordinaciju
dominantno političkih poslova i odnosa s Vijećem Europe; prati rad institucija
Vijeća Europe: Odbor ministara, Parlamentarnu skupštinu, Tajništvo, Kongres
lokalnih i regionalnih vlasti, te u političkom dijelu Razvojnu banku Vijeća
Europe kao i političke aspekte odluka i djelovanja Europskog suda za ljudska
prava. Zadužen je za ukupnu koordinaciju stručne, resorne i programske suradnje
s Vijećem Europe. Prati sve aspekte post-monitoringa, kao i tematskog
monitoringa u Republici Hrvatskoj od strane Vijeća Europe; surađuje s Misijom
Republike Hrvatske pri Vijeću Europe; koordinira aktivnosti resora u svezi
provedbe programa suradnje, sudjeluje u koordinaciji ekspertiza pojedinih
zakona od strane stručnjaka Vijeća Europe, zatim procesu primanja konvencijama
Vijeća Europe (imajući na umu komplementarnost “acquis europeen” s “acquis communautaire”);
koordinira rad oko 60-ak stručnjaka raznih resora Republike Hrvatske u odborima
Vijeća Europe, sudjeluju u radu pojedinih tijela Vijeća Europe; pruža stručnu
potporu Hrvatskom saboru u odnosima s Vijećem Europe, a posebice Odboru za
vanjsku politiku, Odboru za europske integracije te Izaslanstvu Hrvatskog
sabora pri Parlamentarnoj Skupštini Vijeća Europe. Prati sve regionalne
političke organizacije, inicijative i radne zajednice, te širu regionalnu
suradnju u Europi, blisko surađuje s odjelima u Upravi za bilateralu, prema
potrebi, pri Odsjeku djeluju Nacionalni koordinatori, a posebice tijekom
predsjedanja Republike Hrvatske nekom od inicijativa; zaduženje za
Srednjoeuropsku inicijativu, Jadransko-jonsku inicijativu, Dunavsku komisiju,
Proces suradnje u jugoistočnoj Europi, Radnu zajednicu Alpe-Jadran, Radnu
zajednicu podunavskih regija, a u određenoj mjeri prati i Kvadrilateralu,
Baltičko vijeće, Euro-mediteransko partnerstvo, Nordijsko vijeće i ostale
regionalne inicijative; koordinira rad predstavnika resora u pojedinim tijelima
niza organizacija i inicijativa, te se kroz njegove aktivnosti afirmiraju
vanjsko-političke orijentacije Republike Hrvatske: srednjoeuropska, jadranska
(sredozemna), podunavska i jugoistočno europska; pruža stručnu potporu
zastupnicima u Hrvatskom saboru koji sudjeluju u parlamentarnim dimenzijama
suradnje pojedinih regionalnih organizacija i inicijativa. Surađuje s
znanstvenim i stručnim institucijama, političkim strankama i nevladinim
udrugama, te u odgovarajućoj mjeri i s medijima, te u svezi s izdavanjem
publikacija i stručnih predavanja i s Diplomatskom akademijom. U suradnji s
drugim organizacijskim jedinicama Ministarstva, tijelima državne uprave
Republike Hrvatske, organizacijama, udrugama i drugim subjektima usklađuje,
potiče i prati aktivnosti na provedbi toga dijela vanjske politike Republike
Hrvatske, te obavlja i druge poslove iz svog djelokruga.

3.
Odjel za međunarodnu sigurnost

Članak 42.

Odjel za međunarodnu sigurnost analizira
podatke, informacije i saznanja diplomatskih i drugih izvora te priprema
prijedloge i sudjeluje u procesu oblikovanja odluka, brine o primjeni, provedbi
i usklađenosti aktivnosti s propisima, odlukama i smjernicama, surađuje s
drugim organizacijskim jedinicama Ministarstva, tijelima državne uprave
Republike Hrvatske, organizacijama, udrugama i drugim subjektima u cilju
usklađivanja, poticanja i praćenja rada aktivnosti na provedbi vanjske politike
prema NATO-u i OESS-u, a posebno u pitanjima razoružanja i kontrole naoružanja,
u suradnji s diplomatskim misijama i konzularnim uredima Republike Hrvatske i s
drugim odjelima unutar Uprave, prati i proučava sve aktivnosti na polju
međunarodne sigurnosti, sudjeluje na međunarodnim skupovima iz sva tri područja
djelovanja Odjela, prati rad III Radnog stola Pakta o stabilnosti o sigurnosnim
pitanjima, te obavlja ostale poslove i zadatke po potrebi.

Za
obavljanje poslova i zadaća u Odjelu za međunarodnu sigurnost ustrojavaju se:

1.
Odsjek za NATO i Partnerstvo za mir;

2.
Odsjek za kooperativnu sigurnost, kontrolu oružja i razoružanje -
razminiravanje.

1.1. Odsjek za NATO i Partnerstvo za mir

Članak
43.

Odsjek
za NATO i Partnerstvo za mir prati, inicira, koordinira i podupire aktivnosti
vezane uz djelovanje Republike Hrvatske na približavanju i prijemu Republike
Hrvatske u NATO; prati, inicira, koordinira i podupire aktivnosti vezane uz
sudjelovanje Republike Hrvatske u Partnerstvu za mir; prati, inicira,
koordinira i podupire aktivnosti vezane uz razvoj koncepta europske obrane u
okviru II. stupa Europske unije; obavlja stručne i tehničko-administrativne
poslove za međuresornu radnu skupinu Republike Hrvatske za Membership Action
Plan za Partnerstvo za mir; u suradnji s Odjelom za kadrovske poslove, prati,
inicira, koordinira i podupire sve aktivnosti vezane uz sudjelovanje državljana
Republike Hrvatske u strukturama i terenskim misijama Sjeveroatlantskog saveza;
prati, inicira, koordinira i podupire aktivnosti vezane uz sudjelovanje
državljana Republike Hrvatske u strukturama i terenskim misijama Partnerstva za
mir; prati aktivnosti vojnih i vojno-promatračkih misija u Republici Hrvatskoj
i regiji; prati, podupire i koordinira rad Stalne misije Republike Hrvatske pri
NATO-u; priprema rad hrvatskih izaslanstava u aktivnostima vezanim uz
približavanje NATO-u i sigurnosnim mehanizmima Europske unije; prati sve ostale
aktivnosti vezane uz rad NATO-a i Partnerstvo za mir.

1. Odsjek za kooperativnu sigurnost, kontrolu
oružja i razoružanje – razminiravanje

Članak
44.

Odsjek
za kooperativnu sigurnost, kontrolu oružja i razoružanje – razminiravanje
prati, inicira, koordinira i podupire aktivnosti vezane uz sudjelovanje
Republike Hrvatske u radu Organizacije za europsku sigurnost i suradnju (sve
tri dimenzije - ljudske, vojno-diplomatske i ekološko-gospodarske) sa svim
njenim uredima i institucijama, prati politički aspekt djelovanja terenske
Misije OESS-a u Republici Hrvatskoj, priprema politiku prema terenskoj Misiji
OESS-a u Republici Hrvatskoj, sudjeluje u radu koordinacijskih međuresornih
tijela za provedbu globalnih ugovora o razoružanju i sudjeluje u radnim
skupinama za pripremu ratifikacije pojedinih ugovora o razoružanju, prati,
inicira i koordinira djelovanje Republike Hrvatske u Organizaciji za zabranu
kemijskog oružja (OPCW - CWC) i biološkog oružja (BWC), prati, inicira i
koordinira djelovanje Republike Hrvatske u Organizaciji za atomsku energiju
(IAEA), te razoružanje (CTBTO, NPT), prati pitanja suzbijanja transporta i
nedopuštene trgovine opojnih droga i ilegalnih narkotika (UNDCP, UN – CND,
INCB) sudjeluje u radu Vladine Komisije za suzbijanje zlouporabe droga,
sudjeluje u radu Nacionalnog povjerenstva za OPCW, prati tematiku razminiranja
u Republici Hrvatskoj, globalnog razminiranja i djelovanje Republike Hrvatske u
Ottawskom procesu, sudjeluje u radu Savjeta Hrvatskog centra za razminiranje,
prati pregovore po člancima IV i V Daytonskog sporazuma, u suradnji s Odjelom
za kadrovske poslove i nevladinim udrugama prati, inicira, koordinira i
podupire sve aktivnosti vezane uz sudjelovanje državljana Republike Hrvatske u
Tajništvu, institucijama i misijama OESS-a, u suradnji s Odjelom za kadrovske
poslove prati, inicira, koordinira i podupire sve aktivnosti vezane uz
sudjelovanje Republike Hrvatske u civilnom aspektu mirovnih operacija, prati,
podupire i koordinira rad Stalne misije pri OESS-u, Ujedinjenim narodima i međunarodnim
organizacijama u Beču, prati rad Trećeg radnog stola Pakta o stabilnosti, prati
tematiku krijumčarenja ljudi i ilegalnih migracija, prati regionalne sigurnosne
inicijative, prati sve ostale poslove vezane uz pitanja regionalne sigurnosti.

4. Odjel za gospodarske organizacije i
integracije

Članak
45.

Odjel
za gospodarske organizacije i integracijepovezuje, usmjerava i
osigurava provedbu gospodarske dimenzije vanjske politike Republike Hrvatske u
odnosima s međunarodnim organizacijama i integracijama; usklađuje i prati
djelovanje savjetnika za gospodarstvo u diplomatskim misijama i konzularnim
uredima Republike Hrvatske; prati, proučava, koordinira i promiče gospodarske
interese Republike Hrvatske u međunarodnim organizacijama i integracijama; inicira,
sudjeluje i daje logističku potporu pregovorima o učlanjenju Republike Hrvatske
u međunarodne gospodarske organizacije i integracije; koordinira regionalnu
gospodarsku suradnju u okviru Pakta o stabilnosti i SECI te ostalih regionalnih
inicijativa i zajednica; sudjeluje zajedno s nadležnim ministarstvima u
višestranim pregovorima o gospodarskoj suradnji posebice s Europskom unijom te
pregovorima o slobodnoj trgovini s EFTA, CEFTA itd; sudjeluje u koordinaciji
programa multilateralne tehničke pomoći i donacija (EU, UNDP...); koordinira
sudjelovanje Republike Hrvatske na međunarodnim forumima i konferencijama
(Davos, Crans Montana, donatorske konferencije); prati aktivnost
predstavništava međunarodnih gospodarskih organizacija u Republici Hrvatskoj i
sudjeluje u pregovorima o njihovom statusu i odnosima s Republikom Hrvatskom,
te obavlja i druge poslove iz svog djelokruga.

6. IV. UPRAVA -
Uprava za političku analizu, informiranje i kulturu

Članak 46.

Uprava za političku analizu, informiranje
i kulturu, za potrebe ministra, zamjenika ministra i uprava analizira i prati
međunarodni položaj Republike Hrvatske, ukazuje na pravce razvoja međunarodnih
odnosa, organizira i koordinira dnevno informiranje diplomatskih misija i
konzularnih ureda Republike Hrvatske u suradnji s Kabinetom ministra i
glasnogovornikom, obavlja poslove izdavaštva, te u suradnji s nadležnim
ministarstvima i političkim upravama Ministarstva, usklađuje djelatnost
diplomatskih misija i konzularnih ureda u području kulture, znanosti i prosvjete,
te obavlja i druge poslove iz svog djelokruga.

Ustrojstvene
jedinice IV. Uprave – Uprave za političku analizu, informiranje i kulturu jesu:

1.
Odjel za političku analizu i dokumentaciju;

2.
Odjel za informiranje i izdavaštvo;

3.
Odjel za kulturu, znanost i prosvjetu .

1. Odjel za političku analizu i dokumentaciju

Članak
47.

Odjel
za političku analizu i dokumentaciju obavlja poslove političke analize na
razini Ministarstva, skuplja i objedinjuje relevantne informacije iz svih
dostupnih domaćih i stranih izvora, te iz vlastite diplomatske mreže, medija,
stručne i znanstvene literature, analizira prikupljene podatke, upućuje na
aktualne probleme i pravce razvoja, brine o svakodnevnoj redovnoj obradi
političkih izvješća, bilježaka i svih ostalih dokumenata koji pristižu u
Kabinet ministra, na način da ovisno o važnosti i sadržaju ista uputi ministru,
odnosno zamjeniku ministra i nadležnim upravama te prema potrebi Uredu
predsjednika Republike Hrvatske, Vladi Republike Hrvatske, Hrvatskom saboru i
drugim nadležnim tijelima, vodi evidenciju o istom, te obavlja i druge poslove
po nalogu ministra, odnosno zamjenika ministra, izrađuje analize među­narodno-političkog
položaja Republike Hrvatske, daje prijedloge za njegovo poboljšanje, održava
redovne sastanke Savjeta za analitiku čiji su članovi ugledni politolozi i
novinari; održava redovite konzultacije s odjelima za analizu Ministarstava
vanjskih poslova zemalja koje su najzanimljivije za Republiku Hrvatsku, te se
uključuje u rad koordinacija analitičara i planera koje se redovito
organiziraju pri Europskoj uniji i NATO savezu, obavlja dio djelatnosti Odjela
koje su usmjerene na korisnike izvan uobičajenih diplomatskih kanala tj. na
javnost u državama u kojima Republika Hrvatska diplomatski djeluje i to prije
svega izradom i definiranjem sadržaja web-stranica veleposlanstava Republike
Hrvatske, te izradom govora i novinskih članaka za potrebe dužnosnika
Ministarstva, uspostavlja i održava odnose s domaćim i stranim istraživačkim
institutima, sudjeluje u organizaciji konferencija i skupova u Republici
Hrvatskoj te obavlja druge poslove i svog djelokruga.

2. Odjel za informiranje i izdavaštvo

Članak
48.

Odjel
za informiranje i izdavaštvoobavlja poslove dnevnog informiranja
Ministarstva i diplomatskih misija i konzularnih ureda Republike Hrvatske,
priprema izvješća koja se temelje na obrađenim prilozima iz domaćih i stranih
medija; bavi se odabirom i prevođenjem članaka iz stranog tiska, agencija,
radio i TV postaja, izrađuje Internet stranice Ministarstva i brine o njihovom
sadržajnom i vizualnom oblikovanju, pohranjuje prikupljena izvješća u Odjelu u
elektronskom i papirnatom obliku, obavlja poslove dnevnog informiranja
Ministarstva i diplomatskh misija i konzularnih ureda Republike Hrvatske,
priprema izvješća koja se temelje na obrađenim prilozima iz domaćih i stranih
medija, te obavlja i druge poslove iz svog djelokruga.

3.
Odjel za kulturu, znanost i prosvjetu

Članak
49.

Odjel
za kulturu, znanost i prosvjetu, u suradnji s političkim upravama Ministarstva
i nadležnim ministarstvima, usklađuje djelatnost diplomatskih misija i
konzularnih ureda u području kulture, znanosti i prosvjete, prati rad
savjetnika za kulturu u diplomatskim misijama i konzularnim uredima, vodi
međuresorske koordinacije za međunarodnu suradnju u području kulture, znanosti
i prosvjete, surađuje sa stranim kulturnim atašeima i kulturnim institucijama u
Republici Hrvatskoj, sudjeluje u pripremi ugovora i programa odnosno protokola
kulturne, znanstvene i prosvjetne suradnje, te obavlja i druge poslove iz svog
djelokruga.

 Za obavljanje poslova i zadaća u Odjelu za
kulturu, znanost i prosvjetu ustrojava se:

1.
Odsjek za kulturu;

2.
Odsjek za UNESCO.

3.1. Odsjek za kulturu

Članak
50.

Odsjek
za kulturu obavlja poslove usklađivanja djelatnosti diplomatskih misija i
konzularnih ureda u području kulture, prati rad savjetnika za kulturu u
diplomatskim misijama i konzularnim uredima, surađuje sa stranim kulturnim
atašeima i kulturnim institucijama u Republici Hrvatskoj, te obavlja i druge
poslove iz svog djelokruga.

3.2. Odsjek za UNESCO

Članak
51.

Odsjek
za UNESCO obavlja poslove tajništva Hrvatskog povjerenstva za UNESCO, surađuje
sa stalnim predstavništvom UNESCO-a, prati njegov rad, obavlja stručne,
administrativne i ostali poslove vezani uz koordinaciju aktivnosti i projekata
UNESCO-a, koordinira suradnju s UNESCO-m, te obavlja druge poslove iz svog
djelokruga.

7.  V. UPRAVA - Uprava za konzularne poslove,
meĐunarodnopravne poslove, hrvatske manjine, iseljeniŠtvo i useljeniŠtvo

Članak 52.

Uprava za konzularne poslove,
međunarodnopravne poslove, hrvatske manjine, iseljeništvo i useljeništvo
obavlja poslove u svezi zaštite prava i interesa Republike Hrvatske i njezinih
državljana koji žive ili borave u inozemstvu; stjecanja prava vlasništva
nekretnina stranih pravnih i fizičkih osoba u Republici Hrvatskoj; izrade
nacrta prijedloga ugovora o ukidanju viza i drugih dvostranih ugovora iz
područja konzularnih poslova; izdavanja diplomatskih i službenih putovnica;
izdavanja odobrenja za prelet i/ili slijetanje stranih državnih i vojnih
zrakoplova, te odobrenja za uplovljenje državnih i/ili vojnih brodova; suradnja
u obavljanju konzularnih poslova s diplomatskim misijama i konzularnim uredima
stranih država i međunarodnih organizacija; obavlja upravne i stručne poslove vezane
za: analiziranje i praćenje pitanja međunarodnog prava i međunarodnih odnosa,
sudjelovanje u pripremi zaključivanja međunarodnih ugovora, vođenje zbirke i
evidencije izvornika međunarodnih ugovora i isprava; obavlja poslove skrbi o
statusu hrvatskih autohtonih manjina u europskim državama i ostvarivanju
njihovih manjinskih prava; razvijanje suradnje s hrvatskim iseljeništvom i
briga o očuvanju njihovog nacionalnog i kulturnog identiteta; obavlja upravne i
druge poslove koji se odnose na povratak iseljenog hrvatskog pučanstva u
Republiku Hrvatsku i njihovo uključivanje u gospodarski i društveni život u
Republici Hrvatskoj.

Ustrojstvene jedinice V. Uprave - Uprave
za konzularne poslove, međunarodnopravne poslove, hrvatske manjine,
iseljeništvo i useljeništvo su:

1. Odjel za konzularne poslove;

2. Odjel za međunarodnopravne poslove;

3. Odjel za hrvatske manjine, iseljeništvo
i useljeništvo.

1.
Odjel za konzularne poslove

Članak 53.

Odjel za konzularne poslove obavlja
upravne i stručne poslove koji se odnose na: zaštitu prava i interesa Republike
Hrvatske i njezinih državljana - fizičkih i pravnih osoba, koji žive ili borave
u inozemstvu; posredovanje i koordinaciju obavljanja upravnih,
javnobilježničkih poslova, poslova iz područja nasljeđivanja, poslova iz
područja unutarnjih poslova, obrane, matičarstva i socijalne skrbi, međunarodno
pravne pomoći u diplomatskim misijama i konzularnim uredima Republike Hrvatske
u inozemstvu; poslove nadovjere isprava za upotrebu u inozemstvu koji su
zakonom stavljeni u djelokrug Ministarstva; poslove u svezi stjecanja prava
vlasništva nekretnina u Republici Hrvatskoj stranih pravnih i fizičkih osoba;
izdavanje diplomatskih i službenih putovnica i vođenje propisanih evidencija o
diplomatskim i službenim putovnicama; poslove u svezi izdavanja diplomatskih
odobrenja za prelet i/ili slijetanje stranih državnih i vojnih zrakoplova te
uplovljenje stranih državnih i vojnih brodova; izradu nacrta prijedloga ugovora
o ukidanju viza te drugih ugovora iz područja konzularnih poslova; obradu
zahtjeva za izdavanje putovnica iz diplomatskih misija i konzularnih ureda u
okviru centralizirane izrade putovnica te vođenje propisanih evidencija;
suradnju u obavljanju konzularnih poslova s diplomatskim misijama i konzularnim
uredima stranih država i međunarodnih organizacija u Republici Hrvatskoj;
izradu naputaka, uputa i informacija veleposlanstvima i konzularnim uredima iz
područja konzularnih poslova, te obavlja i druge poslove iz svog djelokruga.

Za obavljanje konzularnih poslova iz ovoga
članka, u Odjelu za konzularne poslove ustrojavaju se:

1. Odsjek za putne isprave;

2. Odsjek za vize i državljanstvo;

3. Odsjek za imovinska i radnopravna
pitanja;

4. Odsjek za međunarodnu pravnu pomoć i
matičarske poslove.

1.1.
Odsjek za putne isprave

Članak 54.

Odsjek za putne isprave obavlja poslovekoji se odnose na: obradu zahtjeva za izdavanje putovnica po zahtjevima
zaprimljenim u diplomatskim misijama i konzularnim uredima u okviru
centralizirane izrade putovnica, vođenje evidencija na informacijskom sustavu
Ministarstva unutarnjih poslova o izdanim putnim ispravama hrvatskih državljana
u diplomatskim misijama i konzularnim uredima Republike Hrvatske, izdavanje
službenih i diplomatskih putovnica i vođenje o tome odgovarajućih evidencija,
posredovanje i koordinaciju obavljanja upravnih poslova u vezi s izdavanjem
putovnica u diplomatskim misijama i konzularnim uredima u inozemstvu.

1.2.
Odsjek za vize i državljanstvo

Članak 55.

Odsjek za vize i državljanstvo obavlja
stručne i upravne poslove koji se odnose na posredovanje i koordinaciju u vezi
s postupcima vezanim za izdavanje viza po zahtjevima u diplomatskim misijama i
konzularnim uredima, poslovima u pogledu zahtjeva za stjecanje i prestanka
hrvatskog državljanstva, postupcima po zahtjevima za trajno nastanjenje,
izvješćivanje stranih diplomatskih misija i konzularnih ureda o postupanjima u
odnosu na strane državljane temeljem Bečke konvencije o konzularnim odnosima,
poslove u vezi izdavanja diplomatskih odobrenja za prelet i slijetanje stranih
državnih i vojnih zrakoplova, te uplovljavanja stranih državnih i vojnih
brodova; izradu nacrta prijedloga ugovora o ukidanju viza te drugih ugovora iz
područja konzularnih poslova.

1.3.
Odsjek za imovinska i radno pravna pitanja

Članak 56.

Odsjek
za imovinska i radno pravna pitanja obavlja upravne i stručne poslove koji se
odnose na: posredovanje i koordinaciju obavljanja poslova u diplomatskim
misijama i konzularnim uredima u svezi nasljeđivanja, pružanja pravne pomoći
hrvatskim državljanima koji žive ili borave u inozemstvu u svezi ostvarivanja
prava i zaštite interesa iz područja socijalne skrbi, mirovinskog i socijalnog
osiguranja, ostvarivanja carinskih i poreznih povlastica prigodom povratka u
Republiku Hrvatsku; poslove u svezi stjecanja prava vlasništva nekretnina u
Republici Hrvatskoj stranih pravnih i fizičkih osoba, te obavlja i druge
poslove iz svog djelokruga.

1.4. Odsjek za međunarodnopravnu pomoć i
matičarske poslove

Članak
57.

Odsjek
za međunarodnopravnu pomoć i matičarske poslove obavlja upravne i stručne
poslove koji se odnose na: posredovanje i koordinaciju obavljanja
javnobilježničkih poslova, poslova matičarstva i međunarodno pravne pomoći u
diplomatskim misijama i konzularnim uredima Republike Hrvatske u inozemstvu;
poslove nadovjere isprava za upotrebu u inozemstvu koji su zakonom stavljeni u
djelokrug Ministarstva, te obavlja i druge poslove iz svog djelokruga.

2. Odjel za međunarodnopravne poslove

Članak
58.

 Odjel za međunarodnopravne poslove prati i
analizira opća i posebna pitanja međunarodnog javnog i privatnog prava, te
pravne aspekte međunarodnih odnosa, daje međunarodnopravna mišljenja o općim i
posebnim pitanjima međunarodnog prava, sudjeluje u pripremi međunarodnih
ugovora i na pregovorima, provodi i sudjeluje u postupcima potvrđivanja i
objave međunarodnih ugovora, sudjeluje u radu stručnih tijela na državnoj i
međunarodnoj razini, surađuje sa znanstvenim i javnim institucijama koje se
bave međunarodnim pravom i međunarodnim odnosima, vodi zbirku i evidenciju
izvornika međunarodnih ugovora i isprava, obavlja stručne radnje prema
depozitarima međunarodnih ugovora, te obavlja i druge poslove iz svog
djelokruga.

3.
Odjel za hrvatske manjine, iseljeništvo i useljeništvo

Članak
59.

Odjel
za hrvatske manjine i iseljeništvo vodi skrb o uvažavanju statusa hrvatskih
autohtonih manjina u europskim državama i ostvarivanju njihovih manjinskih
prava; prati provedbu i poštivanje prihvaćenih europskih standarda u zaštiti
manjina u zemljama u kojima žive; podupire etničku, vjersku, kulturnu i jezičnu
samosvijest te pravo na osobitost vlastitog kulturnog života i nacionalnih
tradicija; prati promjene u migracijskoj politici i legislativi država
primateljica; bavi se problematikom hrvatskog iseljeništva, prati njihov pravni
i politički položaj te ukazuje na slučajeve diskriminiranja naših iseljenika u
pojedinim zemljama; održava stalnu suradnju s predstavnicima hrvatskih
manjinskih i iseljeničkih organizacija te surađuje i koordinira s odgovarajućim
institucijama u zemlji i inozemstvu u svezi ostvarivanja manjinskih i
iseljeničkih prava; sudjeluje u iniciranju, izradi i primjeni dvostranih
ugovora za zaštitu prava hrvatskih nacionalnih manjina; sudjeluje u radu
međunarodnih kongresa, konferencija i radnih skupina vezanih uz zaštitu prava
manjina u europskim zemljama (Vijeće Europe, SEI, Radna zajednica Alpe-Jadran),
obavlja upravne i stručne poslove koji se odnose na pripremu, predlaganje i
provedbu mjera za poticanje povratka pripadnika hrvatskog naroda i članova
njihovih obitelji; provodi pripreme za njihov brži povratak te lakše
uključivanje u društveni, gospodarski i kulturni život u Republici Hrvatskoj;
daje informacije, savjete i drugu stručnu pomoć useljenicima; surađuje s
resornim tijelima državne uprave u pitanjima zbrinjavanja starijih useljenika,
povratka mladih te njihovog školovanja i stipendiranja u Republici Hrvatskoj;
pruža pomoć u poduzetničkim ulaganjima i aktivnostima kroz organiziranje i
provođenje informativne, promidžbene i nakladničke djelatnosti s ciljem
povratka i useljavanja, te obavlja i druge poslove iz svog djelokruga.

8. VII. UPRAVA -
Sigurnost i komunikacijski sustavi

Članak 60.

VII. Uprava obavlja poslove vezane uz
sigurnost službe vanjskih poslova, poslove u svezi s komunikacijskim sustavima
i druge poslove u skladu s posebnim propisima.

9. DIPLOMATSKA AKADEMIJA

Članak 61.

Diplomatska
akademija ustrojava se kao zavod u sastavu Ministarstva.

Članak
62.

Diplomatska
akademija organizira i provodi stručno usavr­šavanje kroz opće i posebne
programe iz područja važnih za službu vanjskih poslova, putem tečajeva,
seminara, predavanja i drugih oblika stručne izobrazbe, provodi pripreme
državnih službenika i namještenika za rad u diplomatskim misijama i konzularnim
uredima, objavljuje publikacije za službu vanjskih poslova, te obavlja i druge
poslove iz svog djelokruga.

U
sastavu Diplomatske akademije je Biblioteka Ministarstva.

Diplomatskom
akademijom upravlja pomoćnik ministra.

Za
obavljanje poslova i zadaća u Diplomatskoj akademiji ustrojavaju se sljedeći
odjeli:

1.
Odjel za diplomatsko usavršavanje;

2.
Odjel za pripreme.

1.
Odjel za diplomatsko usavršavanje

Članak 63.

Odjel za diplomatsko usavršavanje
osmišljava, predlaže, organizira i provodi stručno usavršavanje iz područja
međunarodnih odnosa, vanjske politike i diplomacije za službenike Ministarstva
i drugih tijela državne uprave koja se bave odnosima Republike Hrvatske s
inozemstvom, predlaže, organizira i provodi stručni diplomatski studij i
specijalističke diplomatske, konzularne i administrativne, te tečajeve stranih
jezika; organizira i provodi tečajeve savjetničke i druge stručne ispite u
službi vanjskih poslova; kontinuirano prati, predlaže, provodi i kontrolira
stručna usavršavanja djelatnika Ministarstva u suradnji s Tajništvom-Odjelom za
kadrovske poslove; organizira međunarodne i domaće seminare, simpozije i
konferencije i tečajeve, te obavlja i druge poslove iz svog djelokruga.

2.
Odjel za pripreme

Članak 64.

Odjel za pripreme u suradnji s drugim
organizacijskim ustrojstvenim jedinicama Ministarstva, kao i ostalim tijelima
državne uprave i drugim ustanovama u Republici Hrvatskoj osmišljava, predlaže,
organizira i provodi pripreme za rad šefova diplomatskih misija i konzularnih
ureda, profesionalnih i ugovornih diplomata i administrativnog osoblja koji su
odlukom ministra raspoređeno na rad u diplomatske misije i konzularne urede
Republike Hrvatske u inozemstvu; provodi postupak po natječajima za stipendije
za diplomatsko usavršavanje; vodi biblioteku Ministarstva i predlaže nabavku
stručne literature za potrebe službe vanjskih poslova; objavljuje zbirke radova
od interesa za službu vanjskih poslova, te obavlja i druge poslove iz svog
djelokruga.

10. DIPLOMATSKI PROTOKOL

Članak
65.

Diplomatski
protokol ustrojava se kao uprava u sastavu Ministarstva koji obavlja stručne,
organizatorske i tehničke poslove protokola za potrebe Ministarstva, a po
potrebi i drugih ministarstava, poslove ceremonijala posebnih svečanih i drugih
prigoda od značaja za Republiku Hrvatsku (državni i službeni posjeti, domaći i
međunarodni skupovi i sl.), poslove koji se odnose na ostvarivanja prava
predstavnika drugih država i međunarodnih organizacija u Republici Hrvatskoj,
te druge odgovarajuće protokolarne poslove na prijedlog ministra vanjskih
poslova.

Radi
obavljanja poslova iz stavka 1. ovog članka u Diplomatskom protokolu
ustrojavaju se:

1.
Odjel za diplomatsko dopisivanje, imunitete, privilegije i strana
predstavništva;

2.
Odjel za organizaciju ceremonijala posjeta i putovanja.

1. Odjel za diplomatsko dopisivanje, imunitete,
privilegije i strana predstavništva

Članak
66.

Odjel
za diplomatsko dopisivanje, imunitete, privilegije i strana predstavništva vodi
i koordinira poslove koji proizlaze iz Bečke konvencije o diplomatskim odnosima
(1961) i iz Bečke konvencije o konzularnim odnosima (1963) posebice iz oblasti
imuniteta i privilegija, te drugih međunarodnih akata i diplomatsko-konzularnih
običaja; evidentira i objavljuje diplomatske i konzularne liste; obavlja
poslove oko izdavanja diplomatskih i službenih, odnosno boravišnih viza stranih
predstavnika i izdaje osobne diplomatske dokumente stranim predstavnicima;
izrađuje dokumente stranim predstavnicima za pristup aerodromu i dr.,
evidentira i rješava franšize stranih predstavnika; sudjeluje s Ministarstvom
unutarnjih poslova u poslovima u svezi s osiguranjem stranih predstavnika;
prima zahtjeve za agremane i egzekvature; brine o odgovorima na te zahtjeve;
organizira izradu i izdavanje vjerodajnica, te patentnih pisama; koordinira
upućivanje čestitki i drugih pisama stranim državnicima; priprema i objavljuje
stranim diplomatskim predstavništvima protokolarna pravila u Republici
Hrvatskoj; obavlja i druge poslove iz svog djelokruga.

2.
Odjel za organizaciju ceremonijala posjeta i putovanja

Članak 67.

Odjel za organizaciju ceremonijala posjeta
i putovanja predlaže i osmišljava ceremonijalna pravila za sve prigode,
odrađuje i osmišljava préséance domaćih i stranih dužnosnika, zastava i pravila
etikacije te provodi aktivnosti vezane za službene posjete i putovanja državnih
dužnosnika o čijim programima brine Diplomatski protokol; prikuplja podatke i
priprema kalendar posjeta, putovanja; neposredno je uključen u rad
organizacionih odbora međunarodnih skupova u Republici Hrvatskoj; predlaže plan
sredstava i troškove putovanja dužnosnika u inozemstvo i stranih posjeta iz
inozemstva; brine o osiguranju prijevoza za strana izaslanstva; osmišljava
poklone državnih dužnosnika za strane dužnosnike; vodi evidenciju primljenih
poklona i prije njihovog uručenja predlaže njihov smještaj; vodi evidenciju
troškova svih putovanja i reprezentacija, izrađuje izvješća o tome za Vladu
Republike Hrvatske; vodi brigu o dočeku stranih novoakreditiranih
veleposlanika, o predaji njihovih kopija i izvornika vjerodajnica, te obavlja i
druge poslove vezane za ceremonijal posjete i putovanja.

IV. KATEGORIZACIJA DIPLOMATSKIH MISIJA I
KONZULARNIH UREDA

Članak 68.

Diplomatske misije se kategoriziraju u
skladu sa sljedećim uvjetima:

- diplomatske misije u zemlji primateljici
koja je stalna članica Vijeća sigurnosti

Ujedinjenih naroda;

- diplomatske misije u zemlji gdje je
sjedište međunarodnih organizacija;

- diplomatske misije u susjednim zemljama;

- diplomatske misije u zemljama članicama
Europske unije;

- diplomatske misije u zemlji od značajnog
gospodarskog interesa;

- diplomatske misije u zemlji s brojnim
hrvatskim iselje­ništvom;

- diplomatske misije u europskim zemljama
u tranziciji;

- diplomatske misije u zemljama članicama
NATO-a;

- diplomatske misije u ostalim zemljama.

I. kategorija

Veleposlanstvo Republike Hrvatske u
Francuskoj Republici;

Stalna misija Republike Hrvatske pri
Europskim zajednicama, Bruxelles;

Veleposlanstvo Republike Hrvatske u
Narodnoj Republici Kini;

Veleposlanstvo
Republike Hrvatske u Saveznoj Republici Njemačkoj;

Veleposlanstvo
Republike Hrvatske u Sjedinjenim Ame­ričkim Državama;

Veleposlanstvo
Republike Hrvatske u Ruskoj Federaciji;

Stalna
misija Republike Hrvatske pri Ujedinjenim narodima, New York;

Veleposlanstvo
Republike Hrvatske u Ujedinjenoj Kraljevini Velike Britanije i Sjeverne Irske;

Veleposlanstvo
Republike Hrvatske u Talijanskoj Republici;

Veleposlanstvo
Republike Hrvatske pri Svetoj Stolici;

Stalna
misija Republike Hrvatske pri Sjevernoatlantskom savezu, Bruxelles.

II.
kategorija

**A)**
Veleposlanstvo Republike Hrvatske u Republici Austriji;

Veleposlanstvo
Republike Hrvatske u Bosni i Hercegovini;

Misija
Republike Hrvatske pri Vijeću Europe, Strasbourg;

Veleposlanstvo
Republike Hrvatske u Republici Mađarskoj;

Stalna
misija Republike Hrvatske pri Organizaciji za europsku sigurnost i suradnju,
Ujedinjenim narodima i međunarodnim organizacijama, Beč;

Veleposlanstvo
Republike Hrvatske u Republici Sloveniji;

Veleposlanstvo
Republike Hrvatske u Saveznoj Republici Ju­go­slaviji;

Stalna
misija Republike Hrvatske pri Ujedinjenim narodima, Ženeva;

Veleposlanstvo
Republike Hrvatske u Državi Izrael.

**B)**
Veleposlanstvo Republike Hrvatske u Australiji;

Veleposlanstvo
Republike Hrvatske u Japanu;

Veleposlanstvo
Republike Hrvatske u Kanadi;

Veleposlanstvo
Republike Hrvatske u Republici Turskoj.

III.
kategorija diplomatskih misija Republike Hrvatske u:

**A)**
Veleposlanstvo Republike Hrvatske u Republici Albaniji;

Veleposlanstvo
Republike Hrvatske u Kraljevini Belgiji;

Veleposlanstvo
Republike Hrvatske u Republici Bugarskoj;

Veleposlanstvo
Republike Hrvatske u Češkoj Republici;

Veleposlanstvo
Republike Hrvatske u Kraljevini Danskoj;

Veleposlanstvo
Republike Hrvatske u Helenskoj Republici;

Veleposlanstvo
Republike Hrvatske u Republici Makedoniji;

Veleposlanstvo
Republike Hrvatske u Kraljevini Nizozemskoj;

Veleposlanstvo
Republike Hrvatske u Kraljevini Norveškoj ;

Veleposlanstvo
Republike Hrvatske u Republici Poljskoj;

Veleposlanstvo
Republike Hrvatske u Portugalskoj Republici;

Veleposlanstvo
Republike Hrvatske u Rumunjskoj;

Veleposlanstvo
Republike Hrvatske u Slovačkoj Republici;

Veleposlanstvo
Republike Hrvatske u Kraljevini Španjolskoj;

Veleposlanstvo
Republike Hrvatske u Kraljevini Švedskoj;

Veleposlanstvo
Republike Hrvatske u Švicarskoj Konfederaciji;

Veleposlanstvo Republike Hrvatske u
Ukrajini;

Stalna
misija Republike Hrvatske pri Organizaciji Ujedinjenih naroda za prosvjetu,
znanost i kulturu, Pariz;

Veleposlanstvo
Republike Hrvatske u Republici Finskoj.

**B)**Veleposlanstvo Republike Hrvatske u Argentinskoj
Republici;

Veleposlanstvo
Republike Hrvatske u Saveznoj Republici Brazil;

Veleposlanstvo
Republike Hrvatske u Republici Čile.

IV.
kategorija diplomatskih misija Republike Hrvatske u:

Veleposlanstvo
Republike Hrvatske u Islamskoj Republici Iran;

Veleposlanstvo
Republike Hrvatske u Arapskoj Republici Egipat;

Veleposlanstvo
Republike Hrvatske u Južnoafričkoj Republici;

Veleposlanstvo
Republike Hrvatske u Republici Indiji;

Veleposlanstvo
Republike Hrvatske u Republici Indoneziji;

Veleposlanstvo
Republike Hrvatske u Maleziji;

Veleposlanstvo
Republike Hrvatske u Kraljevini Maroko.

Članak
69.

Generalni
konzulati razvrstavaju se u tri kategorije u skladu s obimom poslova i
složenosti u postupanju:

-
pružanje usluga hrvatskim državljanima i Hrvatima u inozemstvu,

-
gospodarski interes,

-
politički interes.

I.
kategorija

Generalni
konzulat Republike Hrvatske u Saveznoj Republici Njemačkoj, Frankfurt;

Generalni
konzulat Republike Hrvatske u Saveznoj Republici Njemačkoj, Hamburg;

Generalni
konzulat Republike Hrvatske u Bosni i Hercegovini, Mostar;

Generalni
konzulat Republike Hrvatske u Saveznoj Republici Njemačkoj, München;

Generalni
konzulat Republike Hrvatske u Sjedinjenim Ame­ričkim Državama, New York;

Generalni
konzulat Republike Hrvatske u Saveznoj Republici Njemačkoj, Stuttgart;

Generalni
konzulat Republike Hrvatske u Švicarskoj Konfederaciji, Zürich;

Generalni
konzulat Republike Hrvatske u Sjedinjenim Ame­ričkim Državama, Chicago;

Generalni
konzulat RH u Sjedinjenim Američkim Državama, Los Angeles.

II.
kategorija konzularnih ureda Republike Hrvatske u:

Generalni
konzulat Republike Hrvatske u Bosni i Hercegovini, Banja Luka;

Generalni
konzulat Republike Hrvatske u Australiji, Melbourne;

Generalni
konzulat Republike Hrvatske u Talijanskoj Republici, Milano;

Generalni konzulat Republike Hrvatske u
Kanadi, Mississauga;

Generalni konzulat Republike Hrvatske u
Australiji, Sydney;

Generalni konzulat Republike Hrvatske u
Talijanskoj Republici, Trst;

Generalni konzulat Republike Hrvatske u
Saveznoj Republici Jugoslaviji, Kotor;

Generalni konzulat Republike Hrvatske u
Saveznoj Republici Jugoslaviji, Subotica.

III. kategorija konzularnih ureda Republike
Hrvatske u:

Generalni konzulat Republike Hrvatske u
Novom Zelandu, Auckland;

Generalni konzulat Republike Hrvatske u
Republici Turskoj, Istanbul;

Generalni konzulat Republike Hrvatske u
Republici Ma­đarskoj, Pečuh;

Generalni konzulat Republike Hrvatske u
Australiji, Perth;

Generalni konzulat Republike Hrvatske u
Bosni i Hercegovini, Tuzla.

Članak 70.

Diplomatske misije i konzularni uredi koji
će biti osnovani u skladu s člankom 10. Zakona o vanjskim poslovima,
kategorizirat će se u skladu s uvjetima iz članka 68. i 69. ove Uredbe.

V. PRIJAM U SLUŽBU VANJSKIH POSLOVA ZA
POJEDINE DRŽAVNE SLUŽBENIKE BEZ NATJEČAJA I OKVIRNI BROJ

Članak
71.

Natječaj
nije obavezan za prijam u službu vanjskih poslova za službenike sigurnosti,
ugovorno diplomatsko i administrativno tehničko osoblje i za državljane države
primateljice, pod uvjetom da ispunjavanju uvjete za obavljanje određenih
poslova, u skladu s Pravilnikom o unutarnjem redu službe vanjskih poslova.

Članak
72.

 Okvirni broj državnih službenika i
namještenika u upravama, zavodu i odjelima Ministarstva vanjskih poslova te
diplomatskim misijama i konzularnim uredima sastavni je dio ove Uredbe, koji se
ne objavljuje u Narodnim novinama.

Ustroj
diplomatskih misija i konzularnih ureda, broj i struktura diplomatskog,
konzularnog i administrativno-tehničkog osoblja te ostala prava i obveze
službenika i namještenika u službi vanjskih poslova, utvrdit će se Pravilnikom
o unutarnjem redu službe vanjskih poslova i Uredbom o plaćama, dodacima i
naknadama u službi vanjskih poslova.

VI.
POSEBNI POLOŽAJI U MINISTARSTVU VANJSKIH POSLOVA

Članak 73.

Glasnogovornik Ministarstva izvješćuje
javnost i diplomatski zbor o stavovima Ministarstva.

Glavni pravni savjetnik izrađuje pravna
mišljenja za potrebe ministra i zamjenika ministra, sudjeluje u međudržavnim
pregovorima, te surađuje s Odjelom za međunarodno pravne poslove.

Savjetnik ministra daje stručna mišljenja
za potrebe ministra i njegova zamjenika te sudjeluje u pregovorima po odluci
ministra. Ministar može imenovati savjetnike za: odnose s javnošću, pitanja
razminiravanja, pitanja ljudskih prava i civilnog društva, politička pitanja.

VII. UPRAVLJANJE SLUŽBOM VANJSKIH POSLOVA

Članak 74.

Ministar predstavlja i upravlja službom
vanjskih poslova.

Zamjenik ministra zamjenjuje ministra u
slučaju njegovog izbivanja ili spriječenosti, te obavlja i druge poslove koje
mu povjeri ministar.

Članak 75.

Ministarstvo ima tajnika Ministarstva i
pomoćnike ministra.

Tajnik Ministarstva upravlja radom
Tajništva Ministarstva.

Pomoćnici ministra upravljaju radom
upravnih organizacija Ministarstva.

Tajnik kabineta upravlja radom kabineta.

Načelnik odjela upravlja radom odjela.

Voditelj odsjeka upravlja radom odsjeka.

Članak 76.

Šef diplomatske misije neposredno upravlja
misijom, organizira rad misije i poduzima mjere radi obavljanja poslova iz
djelokruga misije na osnovi naputaka i uputa ministra, naredbodavac je za
izvršenje primitaka i izdataka misije te obavlja i druge poslove utvrđene
Zakonom o vanjskim poslovima i drugim propisima.

Šef diplomatske misije odgovoran je za
provedbu vanjske politike Republike Hrvatske u državi primateljici, prati i
usklađuje rad konzularnih ureda u državi primateljici te poduzima mjere za
usklađivanje njihova djelovanja u poslovima koji se tiču razvijanja međusobnih
odnosa s državom primateljicom.

Šef diplomatske misije odgovara za svoj
rad i rad diplomatske misije predsjedniku Republike i ministru.

Članak 77.

Šef konzularnog ureda neposredno upravlja
uredom, organizira rad ureda i poduzima mjere radi obavljanja poslova iz
djelokruga ureda na osnovi naputaka i uputa ministra i uputa šefa diplomatske
misije, naredbodavac je za izvršenje primitaka i izdataka ureda te obavlja i
druge poslove utvrđene Zakonom o vanjskim poslovima i drugim propisima.

Šef konzularnog ureda odgovara za svoj rad
i rad konzularnog ureda predsjedniku Republike, ministru i šefu diplomatske
misije u državi primateljici.

Članak 78.

Počasni šef konzularnog ureda djeluje po
naputcima i uputama ministra i uputama šefa diplomatske misije u državi
primateljici.

Odredbe ove Uredbe o šefovima konzularnog
ureda odgo­varajuće se primjenjuju i na počasnog šefa konzularnog ureda.

Članak 79.

Ministar može osnovati Savjet Ministarstva
kao savjetodavno tijelo za raspravljanje pitanja iz područja međunarodnih
odnosa.

Za članove Savjeta imenuju se znanstveni i
javni djelatnici koji su istaknuti stručnjaci iz različitih područja
međunarodnih odnosa ili međunarodnog prava, a po potrebi i znanstveni
djelatnici iz drugih područja koje imenuje ministar na vrijeme do opoziva ili
zamjene.

VIII. PRIJELAZNE I ZAKLJUČNE ODREDBE

Članak
80.

Pravilnik
o unutarnjem redu službe vanjskih poslova, donijet će ministar vanjskih
poslova, uz prethodnu suglasnost ministarstva nadležnog za poslove opće uprave,
u roku od 60 dana od dana stupanja na snagu ove Uredbe.

Članak
81.

Danom
stupanja na snagu ove Uredbe prestaje važiti Uredba o unutarnjem ustrojstvu
službe vanjskih poslova (»Narodne novine«, broj 44/2000).

Članak
82.

Ova
Uredba stupa na snagu danom objave u »Narodnim novinama«.

Klasa:
023-03/01-01/59

Urbroj:
5030118-01-1

Zagreb,
26. srpnja 2001.

Potpredsjednica
 **Željka Antunović,** v. r.

Uredba, NN 70/2001-1187